**О Т Ч Е Т**

**Читалищното Настоятелство свиква настоящото очетно събрание, за да отчете дейността на НЧ „Просвета - 1940” за 2023 година**

**І. ОСНОВНИ ПРИОРИТЕТИ В ЧИТАЛИЩНАТА ДЕЙНОСТ**

 **Те са насочени към обогатяване на културния живот в селото и общината за удовлетворяване потребностите на населението чрез: - съхранение и развитие на традициите на българския фолклор - възпитаване и утвърждаване на националното самосъзнание и културната идентичност; - обмен между културите на различните етноси; - разширяване знанията на гражданите - осигуряване на достъп до информация и комуникация;**

**ІІ. ЦЕЛИ И ЗАДАЧИ**

**1. Обогатяване на културния живот, социалната и образователната дейност в селото 2. Утвърждаване на народното читалище като общодостъпен център за библиотечно и информационно обслужване на населението. 3. Запазване на традиционните читалищни дейности - съхраняване и популяризиране на автентичния фолклор. 4. Изграждане и развиване на ценностната система у младежите и децата. 5. Разширяване на сътрудничеството между читалищата в общината 6. Повишаване ролята на читалището в социалната и културната интеграция на различни общности.**

**Народните Читалища са самородни, възрожденски творения. Те продължават своята мисия на обединители, защото принадлежат на всеки български гражданин решил чрез изкуството и книгата да постигне емоционално удовлетворение и да намери дом за своите мечти. Читалищата и библиотеките в малките населени места, каквото е и нашето село останаха единствени огнища на действителна култура. Читалището ни е място, което обединява и сплотява пъстрата палитра от етноси, различните поколения, обединявайки ги в името на доброто и център за тяхното общуване. Читалището ни не е културна индустрия, то е въпрос за социално равенство.**

**През изминалият отчетен настоятелството, читалищните работници и самодейците може да се похвалим с много ползотворна година и много спечелени награди.**

**Културен календар и прояви**

В читалището има 4 постоянно действащи групи:

-3 танцови групи

-Женска певческа група за автентичен фолклор

|  |  |  |  |
| --- | --- | --- | --- |
| **Вид и характер на участието(концерти,чествания,конкурси,събо ри,фестивали и др.)** | **Място и време на провеждане,организатор** | **Вид****на колектива** | **Брой участници** |
| Празник – Бабин ден | 21.01.2023г. с.Рупите | ЖПГ  | 12 |
| Трифон зарезан | 14.02.2023г, с.Рупите | ДТС | 10 |
| Обесването на В.Левски | 18.02.2023г. с.Рупите | ДТС | 24 |
| Баба Марта | 01.03.2023г. с.Рупите | Две самодейки ДТС | 26 |
| Ден на самодееца | 01.03.2023г. с.Рупите | ЖПГ и ЮТС | 20 |
| Освобождението на Б-я | 03.03.2023г. с.Рупите | Танцовите състави | 32 |
| Тодоров ден | 04.03.2023г. с.Ключ | ЖПГ | 10 |
| Ден на хумора и шегата | 01.04.2023г. с.Скрът | ДТС | 12 |
| Спасов ден | 09.05.2023г. с.Михнево | ДТС | 12 |
| 24 май | 24.05.2023г. с. Рупите | Танцовите състави | 32 |
| Етно фест. „Зазоряване“ | 27.05.2023г. Горна Малина | ЖПГ и ЮТС | 24 |
| Ден на детето | 01.06.2023г. с.Рупите | ДТС | 24 |
| „Слънце иде “ | 24.06.2023г. с.Дрен | ДТС | 12 |
| „Черноморски перли“ | 15.07.2023г. Слънчев бряг | ЮТС | 16 |
| Фолк Фест Банско | 21.07.2023г. Банско | ЖПГ иДТС | 22 |
| „Фолклорна среща“ | 22.07.2023г. Елешница | ЖПГ и ДТС | 32 |
| „ Св. Константин “ | 23.07.2023г. Пещера | ЖПГ и ДТС | 32 |
| Празник на селото  | 15.08.2023г. с.Рупите | Танцовите състави | 32 |
| Фолклорен фестивал | 03.09.2023г. Неделино | ЖПГ и ЮТС | 20 |
| Първи фолк. фестивал | 23.09.2023г. с.Беласица | ЖПГ | 10 |
| Ден на народните будители | 01.11.2023г. с.Рупите | ДТС | 24 |
| Коледно тържество | 20.12.2023г.с.Рупите | Танцовите състави | 32 |
| Новогодишно тържество | 27.12.2023г. с.Рупите | Танцовите състави | 32 |
| **Общ брой участия** | **23** |  |  |